
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1600 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των απαιτούμενων προϋποθέσεων - 
εξετάσεων, που αποδεικνύουν την εμπειρία, τις 
ικανότητες και τις γενικές εμπορικές και επαγ¬ 
γελματικές γνώσεις των διαμεσολαβητών στην 


Ασφάλιση. 1 

Τροποποίηση υπουργικής απόφασης κοστολόγησης 
Πανεπιστημιακών συγγραμμάτων για το ακαδη¬ 
μαϊκό έτος 2005-2006 ύστερα από ένσταση εκ¬ 
δότη επί της αρχικής τιμής κοστολόγησης που 

έγινε δεκτή. 2 

Κανονισμός Εσωτερικής Υπηρεσίας του Ειρηνοδικεί¬ 
ου Πταισματοδικείου Βασιλικών. 3 


ΑΠΟΦΑΣΕΙ Σ 

Αριθμ. Κ3-8010 (1) 


Καθορισμός των απαιτούμενων προϋποθέσεων-εξετά- 
σεων, που αποδεικνύουν την εμπειρία, τις ικανότητες 
και τις γενικές εμπορικές και επαγγελματικές γνώ¬ 
σεις των διαμεσολαβητών στην Ασφάλιση. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του ν. 1558/1985 «Κυβέρνηση και Κυβερνητικά Όρ¬ 
γανα» όπως ισχύει. 

β. Του π.δ. 397/1988 «Οργανισμός του Υπουργείου 
Εμπορίου» όπως ισχύει. 

γ. Του π.δ. 27/1996 «Συγχώνευση των Υπουργείων 
Τουρισμού, Βιομηχανίας Ενέργειας και Τεχνολογίας 
και Εμπορίου, στο Υπουργείο Ανάπτυξης». 

δ. Του π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης. 

ε. Του ν. 1569/1985 όπως ισχύει. 

στ. Την υπ’ αριθμ. Κ3/11087/27.11.2000 κανονιστι¬ 
κή απόφαση της Υφυπουργού Ανάπτυξης (ΦΕΚ 1531/ 
Β/14.12.2000). 

ζ. Την περίπτωση ε της παρ. ΙΑ του άρθρου 4 του π.δ. 
190/2006 όπως αυτή τροποποιήθηκε και ισχύει μετά την 
έκδοση του ν. 3557/2007, (ΦΕΚ 100/14.5.2007). 

2. Την υπ’ αριθμ. Δ15/Α/Φ19/01Κ404 0 (249/Β/27.2.2006) 
κοινή απόφαση του Πρωθυπουργού και του Υπουργού 


Ανάπτυξης «Ανάθεση αρμοδιοτήτων στους Υφυπουρ¬ 
γούς Ανάπτυξης». 

3. Την ανάγκη καθορισμού των προϋποθέσεων που 
αποδεικνύουν την εκπαίδευση, εμπειρία, ικανότητας, 
τις γενικές εμπορικές και επαγγελματικές γνώσεις 
των υποψηφίων ασφαλιστικών και αντασφαλιστικών 
διαμεσολαβητών, των συνδεδεμένων ασφαλιστικών 
διαμεσολαβητών των υπαλλήλων των ασφαλιστι¬ 
κών επιχειρήσεων και των υπαλλήλων επιχειρήσεων 
ασφαλιστικής και αντασφαλιστικής διαμεσολάβησης, 
καθώς και τις περιπτώσεις κατά τις οποίες υφίστα- 
ται υποχρέωση περαιτέρω εκπαίδευσης των προ¬ 
σώπων αυτών. 

4. Την ανάγκη διαφοροποίησης των προϋποθέσεων, 
που απαιτούνται όσον αφορά τις επαγγελματικές γνώ¬ 
σεις και ικανότητες του ασφαλιστικού και αντασφα- 
λιστικού διαμεσολαβητή που οι δραστηριότητές του 
συνίστανται στην περιστασιακή παροχή πληροφοριών 
στο πλαίσιο άλλης κύριας επαγγελματικής δραστηρι- 
ότητος υπό τον όρο ότι σκοπός αυτής της δραστηρι- 
ότητος δεν είναι να βοηθηθεί ο πελάτης στην σύναψη 
ή την εκτέλεση ασφαλιστικής σύμβασης, ούτε η κατ’ 
επάγγελμα διαχείριση περιπτώσεων ζημιών ασφαλι¬ 
στικής επιχείρησης ή δραστηριότητες εκτίμησης και 
διακανονισμού ζημιών. 

5. Τις αποφάσεις της Τεχνικής Επιτροπής Εκπαίδευ¬ 
σης και Εξετάσεων Διαμεσολαβητών και τα σχετικά 
πρακτικά. 

6. Την ανάγκη κωδικοποίησης των προϋποθέσεων 
που απαιτούνται για την έγγραφη ασφαλιστικού ή του 
αντασφαλιστικού διαμεσολαβητή, συνδεδεμένου ή μη 
στο αρμόδιο Επιμελητήριο. 

7. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Καθορίζουμε τις προϋποθέσεις που αποδεικνύουν 
τις γενικές εμπορικές ή επαγγελματικές γνώσεις και 
την εμπειρία και τις ικανότητες των υποψηφίων ασφα¬ 
λιστικών και αντασφαλιστικών διαμεσολαβητών, των 
συνδεδεμένων ασφαλιστικών διαμεσολαβητών, των 
υπαλλήλων ασφαλιστικών επιχειρήσεων, των υπαλλή¬ 
λων επιχειρήσεων ασφαλιστικής και αντασφαλιστικής 
διαμεσολάβησης, καθώς και τις υποχρεώσεις των προ¬ 
σώπων αυτών ως εξής: 

Α. Για την εγγραφή ασφαλιστικού ή αντασφαλιστικού 
διαμεσολαβητή με την ιδιότητα του ασφαλιστικού συμ¬ 
βούλου στο αρμόδιο Επιμελητήριο απαιτούνται: 

α) απολυτήριο Λυκείου ή εξατάξιου Γυμνασίου ή ισό¬ 
τιμου ή ισοδύναμου σχολείου, της ημεδαπής ή αλλο¬ 
δαπής, 

β) υπεύθυνη δήλωση του υποψηφίου με την οποία 
βεβαιώνεται ότι δεν έχει καταδικασθεί σε φυλάκιση του¬ 
λάχιστον τριών μηνών για έγκλημα κατά της περιουσίας 
ή σχετιζόμενο με χρηματοπιστωτικές δραστηριότητες 
και ειδικότερα για αισχροκέρδεια, απάτη, απιστία, δω¬ 
ροδοκία, δόλια χρεοκοπία, εκβίαση, κλοπή, λαθρεμπορία, 
πλαστογραφία, υπεξαίρεση και καθ’ υποτροπή έκδοση 
ακάλυπτων επιταγών, 

γ) πιστοποιητικό που βεβαιώνει ότι δεν έχει πτωχεύσει 
ή, αν έχει πτωχεύσει, ότι έχει αποκατασταθεί, 
δ) πιστοποιητικό που βεβαιώνει ότι δεν έχει υποβληθεί 
σε στερητική ή επικουρική δικαστική συμπαράσταση, 
ε) έγγραφο από το οποίο αποδεικνύεται ότι έχει συ¬ 
νάψει ασφάλιση επαγγελματικής αστικής ευθύνης, η 
οποία καλύπτει το σύνολο του εδάφους της Ευρωπαϊκής 
Κοινότητας και του Ευρωπαϊκού Οικονομικού Χώρου ή 
οποιαδήποτε άλλη σύμβαση ανάλογης εγγύησης της 
επαγγελματικής αστικής ευθύνης του για ποσό τουλά¬ 
χιστον ενός εκατομμυρίου (1.000.000) ευρώ για κάθε 
απαίτηση και συνολικά ενός εκατομμυρίου πεντακοσίων 
χιλιάδων (1.500.000) ευρώ κατ’ έτος για όλες τις απαιτή¬ 
σεις. Η ασφάλιση αυτή δεν απαιτείται, αν η ασφαλιστική 
ή αντασφαλιστική ή άλλη επιχείρηση επ’ ονόματι της 
οποίας ενεργεί ή από την οποία έχει εξουσιοδοτηθεί 
να ενεργεί ο ασφαλιστικός ή αντασφαλιστικός διαμε¬ 
σολαβητής, έχει παράσχει την ασφάλιση αυτή ή έχει 
αναλάβει πλήρως την ευθύνη για τις ενέργειές του. 

στ. βεβαίωση επιτυχίας εξετάσεων που διενεργούνται 
από την Τεχνική Επιτροπή Εκπαίδευσης και Εξετάσεων 
Διαμεσολαβούντων στην ύλη που καθορίζεται για την 
κατηγορία αυτή. 

Β. Για την εγγραφή ασφαλιστικού ή αντασφαλιστικού 
διαμεσολαβητή με την ιδιότητα του ασφαλιστικού πρά¬ 
κτορα στο αρμόδιο Επιμελητήριο απαιτούνται: 

α) Τα έγγραφα και πιστοποιητικά που αναφέρονται 
στις περ. α-στ του στοιχείου Α. της παρούσας, 
β) έγγραφα από τα οποία προκύπτει ότι: 
ι. έχει εργασθεί επί τέσσερα τουλάχιστον έτη ως 
ασκών τη διεύθυνση σε επιχείρηση ασφαλιστικής πρα- 
κτορείας, ή μεσιτείας ή ως μεσίτης ασφαλίσεων ή ως 
συντονιστής ασφαλιστικών συμβούλων ή ασφαλιστικός 
σύμβουλος, υπάλληλος σε επιχειρήσεις ασφαλιστικής 
μεσιτείας ή πρακτορείας ή συντονισμού ασφαλιστικών 
συμβούλων ή ασφαλιστικής ή αντασφαλιστικής επιχεί¬ 
ρησης στην Ελλάδα ή στο εξωτερικό ή 
ιι. ασκεί τρία τουλάχιστον έτη τις δραστηριότητες που 
αναφέρονται στην περ. ι, εφόσον έχει ειδική εκπαίδευση 
καθορισμένη με πράξη της τεχνικής επιτροπής τουλά¬ 
χιστον ενός έτους, σε ασφαλιστικά θέματα, ή 
ίίί.Έχει εργασθεί επί δύο έτη με οποιαδήποτε από τις 
προαναφερόμενες ιδιότητες, εφόσον έχει πτυχίο Α.Ε.Ι. 
της ημεδαπής ή ισοτίμου της αλλοδαπής ή 
ίν.Έχει εργασθεί επί ένα χρόνο ως ανεξάρτητος επαγ- 
γελματίας, αν έχει μεταπτυχιακή εκπαίδευση τουλάχι¬ 
στον ενός χρόνου σε ασφαλιστικά θέματα, ή 
ν. έχει διατελέσει επί δύο χρόνια ως νόμιμος αντι¬ 
πρόσωπος ή εκπρόσωπος ή διαχειριστής εταιρίας που 


είναι νόμιμος αντιπρόσωπος αλλοδαπής ασφαλιστικής 
επιχείρησης στην Ελλάδα ή γενικός διευθυντής ασφα¬ 
λιστικής επιχείρησης. 

γ) βεβαίωση ότι δεν οφείλει σε ασφαλιστική ή αντα- 
σφαλιστική επιχείρηση ή σε ασφαλισμένο χρέη από 
ασφαλιστικές εργασίες τα οποία έχουν καταψηφισθεί 
σε βάρος του με τελεσίδικη δικαστική απόφαση. 

Γ ια τη συνδρομή της προϋπόθεσης αυτής υποβάλλεται 
υπεύθυνη δήλωση του ν. 1569/1985, ως ισχύει. 

δ) βεβαίωση επιτυχίας εξετάσεων από την Τεχνική Επι¬ 
τροπή Εκπαίδευσης και Εξετάσεων Διαμεσολαβούντων 
στην ύλη που καθορίζεται για την κατηγορία αυτή. 

Γ. Για την εγγραφή ασφαλιστικού ή αντασφαλιστι- 
κού διαμεσολαβητή με την ιδιότητα του συντονιστή 
ασφαλιστικών συμβούλων στο αρμόδιο Επιμελητήριο 
απαιτούνται: 

α) Τα έγγραφα και πιστοποιητικά που αναφέρονται 
στις περ. α-στ του στοιχείου Α. της παρούσας και 
β) βεβαίωση επιτυχίας εξετάσεων από την Τεχνική Επι¬ 
τροπή Εκπαίδευσης και Εξετάσεων Διαμεσολαβούντων 
στην ύλη που καθορίζεται για την κατηγορία αυτή. 

Δ. Για την εγγραφή ασφαλιστικού ή αντασφαλιστικού 
διαμεσολαβητή με την ιδιότητα του μεσίτη ασφαλίσεων 
στο αρμόδιο Επιμελητήριο απαιτούνται: 

α) Τα έγγραφα και πιστοποιητικά που αναφέρονται 
στις περ. α-στ του στοιχείου Α. της παρούσας και 
β) έγγραφα από τα οποία προκύπτει ότι: 
ι. έχει εργασθεί επί τέσσερα τουλάχιστον έτη ως 
ασκών τη διεύθυνση σε επιχείρηση ασφαλιστικής πρα¬ 
κτορείας, ή μεσιτείας ή ως μεσίτης ασφαλίσεων ή ως 
συντονιστής ασφαλιστικών συμβούλων ή ασφαλιστικός 
σύμβουλος, υπάλληλος σε επιχειρήσεις ασφαλιστικής 
μεσιτείας ή πρακτορείας ή συντονισμού ασφαλιστικών 
συμβούλων ή ασφαλιστικής ή αντασφαλιστικής επιχεί¬ 
ρησης στην Ελλάδα ή στο εξωτερικό ή 
ιι. ασκεί τρία τουλάχιστον έτη τις δραστηριότητες που 
αναφέρονται στην περ.ι εφόσον έχει ειδική εκπαίδευση 
τουλάχιστον ενός έτους, σε ασφαλιστικά θέματα, ή 
μι. έχει εργασθεί επί δύο έτη με οποιαδήποτε από τις 
προαναφερόμενες ιδιότητες, εφόσον έχει πτυχίο Α.Ε.Ι. 
της ημεδαπής ή ισοτίμου της αλλοδαπής ή 
ίν. έχει εργασθεί επί ένα χρόνο ως ανεξάρτητος επαγ- 
γελματίας, αν έχει μεταπτυχιακή εκπαίδευση τουλάχι¬ 
στον ενός χρόνου σε ασφαλιστικά θέματα, ή 
ν. έχει διατελέσει επί δύο χρόνια ως νόμιμος αντι¬ 
πρόσωπος ή εκπρόσωπος ή διαχειριστής εταιρίας που 
είναι νόμιμος αντιπρόσωπος αλλοδαπής ασφαλιστικής 
επιχείρησης στην Ελλάδα ή γενικός διευθυντής ασφα¬ 
λιστικής επιχείρησης. 

γ) βεβαίωση ότι δεν οφείλει σε ασφαλιστική ή αντα- 
σφαλιστική επιχείρηση ή σε ασφαλισμένο χρέη από 
ασφαλιστικές εργασίες τα οποία έχουν καταψηφισθεί 
σε βάρος του με τελεσίδικη δικαστική απόφαση. 

Γ ια τη συνδρομή της προϋπόθεσης αυτής υποβάλλεται 
υπεύθυνη δήλωση του ν. 1569/1985, ως ισχύει. 

δ) βεβαίωση επιτυχίας εξετάσεων από την Τ εχνική Επι¬ 
τροπή Εκπαίδευσης και Εξετάσεων Διαμεσολαβούντων 
στην ύλη που καθορίζεται για την κατηγορία αυτή. 

Ε. Γ ια την εγγραφή συνδεδεμένου ασφαλιστικού δια¬ 
μεσολαβητή με την ιδιότητα του ασφαλιστικού συμβού¬ 
λου στο αρμόδιο Επιμελητήριο απαιτούνται: 

τα έγγραφα και πιστοποιητικά που αναφέρονται στις 
περ. α-στ του στοιχείου Α της παρούσας. 

ΣΤ. Για την εγγραφή συνδεδεμένου ασφαλιστικού 
διαμεσολαβητή με την ιδιότητα του συντονιστή ασφα¬ 
λιστικών συμβούλων στο αρμόδιο Επιμελητήριο απαι¬ 
τούνται: 

τα έγγραφα και πιστοποιητικά που αναφέρονται στις 
περιπτώσεις α και β του σημείου Γ της παρούσας. 

Ζ. Για την εγγραφή συνδεδεμένου ασφαλιστικού δια¬ 
μεσολαβητή με την ιδιότητα του ασφαλιστικού πράκτο¬ 
ρα στο αρμόδιο Επιμελητήριο απαιτούνται: 

τα έγγραφα και πιστοποιητικά που αναφέρονται στις 
περιπτώσεις α-δ του σημείου Β της παρούσας. 

Ειδικά για τις περιπτώσεις εγγραφής των συνδεδεμέ- 
νων ασφαλιστικών διαμεσολαβητών το ασφαλιστήριο 
επαγγελματικής ευθύνης δεν απαιτείται, εφόσον υπάρ¬ 
χει βεβαίωση της ασφαλιστικής ή αντασφαλιστικής ή 
άλλης επιχείρησης εξ ονόματος και για λογαριασμό της 
οποίας ενεργεί ή από την οποία έχει εξουσιοδοτηθεί να 
ενεργεί ο ασφαλιστικός ή αντασφαλιστικός διαμεσο¬ 
λαβητής και η οποία έχει αναλάβει πλήρως την ευθύνη 
για τις ενέργειές του. 

Η ιδιότητα του συνδεδεμένου ασφαλιστικού διαμε¬ 
σολαβητή εξ ορισμού είναι ασυμβίβαστη με αυτή του 
μεσίτη ασφαλίσεων. 

Η. Για την εγγραφή στο αρμόδιο Επιμελητήριο νομικού 
προσώπου ως ασφαλιστικού διαμεσολαβητή ή συνδεδε¬ 
μένου ασφαλιστικού διαμεσολαβητή με τις παραπάνω 
ιδιότητες απαιτούνται: 

α) το φυσικό πρόσωπο που ασκεί τη διοίκησή του ή 
σε περίπτωση συλλογικής διοίκησης το ή τα φυσικά 
πρόσωπα που είναι μέλη της διοίκησης και διαχειρίζο¬ 
νται τις δραστηριότητες διαμεσολάβησης να κατέχουν 
τα έγγραφα και πιστοποιητικά που αναφέρονται στις 
παραπάνω παραγράφους Α, Β, Γ, ή Δ , ανάλογα με το 
είδος της ασφαλιστικής δραστηριότητας που ασκεί το 
νομικό πρόσωπο και τον σκοπό που έχει τούτο. 

β) οι υπάλληλοι του νομικού προσώπου που συμμετέ¬ 
χουν άμεσα στην ασφαλιστική ή αντασφαλιστική διαμε- 
σολάβηση να κατέχουν βεβαίωση επιτυχίας εξετάσεων 
από την Τεχνική Επιτροπή Εκπαίδευσης και Εξετάσεων 
Διαμεσολαβητών στην ύλη που καθορίζεται για την κα¬ 
τηγορία αυτή. 

Η ίδια υποχρέωση υπάρχει και για τους υπαλλήλους 
ατομικών επιχειρήσεων ασφαλιστικής ή αντασφαλιστι- 
κής διαμεσολάβησης, εφόσον αυτοί συμμετέχουν άμεσα 
στην ασφαλιστική ή αντασφαλιστική διαμεσολάβηση. 

Το άρθρο 10 του ν. 1569/1985 καταργείται και εφαρ¬ 
μόζεται το άρθρο 4 παρ. 4 του ν. 190/2006. 

Θ. Για την εγγραφή στο αρμόδιο Επιμελητήριο, ως 
συνδεδεμένου ασφαλιστικού διαμεσολαβητή Τράπεζας 
ή υποκαταστήματος αλλοδαπής Τράπεζας ή νομικού 
προσώπου του οποίου η ασφαλιστική διαμεσολάβηση 
είναι παρεπόμενη από την κύρια επαγγελματική δρα¬ 
στηριότητα ή υποκαταστήματος ήδη εγγεγραμμένης 
ημεδαπής Τράπεζας, απαιτούνται: 

α) το φυσικό πρόσωπο που ασκεί την διοίκησή του 
ή σε περίπτωση συλλογικής διοίκησης το ή τα φυσικά 
πρόσωπα που είναι μέλη της διοίκησης και διαχειρί¬ 
ζεται τις δραστηριότητες διαμεσολάβησης να κατέχει 
τα έγγραφα και πιστοποιητικά που αναφέρονται στην 
παράγραφο Ε του παρόντος. Για την εγγραφή αυτή 
στο Επιμελητήριο αρκεί τα προσόντα αυτά να κατέχει 
ειδικά εξουσιοδοτημένο από την διοίκηση πρόσωπο, 
που διαχειρίζεται θέματα ασφαλιστικής διαμεσολά- 


βησης. Σε αυτή την περίπτωση της εξουσιοδότησης 
απαιτείται να κατατεθεί στο αρμόδιο Επιμελητήριο και 
το επικυρωμένο πρακτικό της διοίκησης που παρέχει 
την εξουσιοδότηση. 

β) τουλάχιστον ένας υπάλληλος του υποκαταστήματος 
που συμμετέχει άμεσα στην ασφαλιστική ή αντασφαλι- 
στική διαμεσολάβηση να κατέχει βεβαίωση επιτυχίας 
εξετάσεων από την Τεχνική Επιτροπή Εκπαίδευσης και 
Εξετάσεων Διαμεσολαβητών στην ύλη που καθορίζεται 
για την κατηγορία αυτή. 

Σε κάθε περίπτωση όσοι υπάλληλοι του υποκαταστή¬ 
ματος συμμετέχουν άμεσα στην ασφαλιστική ή αντα- 
σφαλιστική διαμεσολάβηση απαιτείται να κατέχουν βε¬ 
βαίωση επιτυχίας εξετάσεων από την Τεχνική Επιτροπή 
Εκπαίδευσης και Εξετάσεων Διαμεσολαβητών στην ύλη 
που καθορίζεται για την κατηγορία αυτή. 

Ειδικά για την εγγραφή στο αρμόδιο Επιμελητήριο 
υποκαταστήματος αλλοδαπής τράπεζας τα αναγκαία 
προσόντα ως παραπάνω εκτέθηκαν απαιτείται να τα 
κατέχει ο νόμιμος εκπρόσωπος στην Ελλάδα του υπο¬ 
καταστήματος ή εξουσιοδοτημένο από αυτόν πρόσωπο 
που διαχειρίζεται τις δραστηριότητες ασφαλιστικής 
διαμεσολάβησης. 

Τα ίδια ισχύουν και για την εγγραφή ως συνδεδεμέ¬ 
νου ασφαλιστικού διαμεσολαβητή αγροτικού συνεται¬ 
ρισμού. 

Όσοι ασκούν την ασφαλιστική ή αντασφαλιστική 
διαμεσολάβηση ως παρεπόμενη της κυρίας δραστη¬ 
ριότητας τους εγγράφονται μόνον ως συνδεδεμένοι 
ασφαλιστικοί διαμεσολαβητές. 

I. Η απαίτηση βεβαίωσης παρακολούθησης προγράμ¬ 
ματος διδασκαλίας καταργείται και αντικαθίσταται από 
την βεβαίωση επιτυχίας στις εξετάσεις που διενεργού- 
νται από την Τεχνική Επιτροπή Εκπαίδευσης και Εξετά¬ 
σεων Διαμεσολαβούντων. 

Τα μητρώα των ασφαλιστικών και αντασφαλιστικών 
διαμεσολαβητών καθώς και των συνδεδεμένων ασφα¬ 
λιστικών διαμεσολαβητών, τηρούνται στα αρμόδια Επι¬ 
μελητήρια. 

Κ. Υπάλληλος ασφαλιστικής επιχείρησης μπορεί να 
ασκεί πράξεις ασφαλιστικής διαμεσολάβησης χωρίς να 
υποχρεούται σε εγγραφή στο αρμόδιο Επιμελητήριο, 
εφόσον τα ετήσια ακαθάριστα έσοδά του, καταβαλλό¬ 
μενα ως προμήθειες, από τις πράξεις αυτές δεν υπερ¬ 
βαίνουν στο σύνολό τους το ποσό των πέντε χιλιάδων 
ευρώ (5.000 €). 

Εάν τα ετήσια ακαθάριστα έσοδά του από τις πράξεις 
αυτές υπερβαίνουν το ανωτέρω ποσό υποχρεούται να 
εγγράφει στο αρμόδιο Επιμελητήριο με τη συνδρομή 
των προϋποθέσεων που ανάγονται στην κατηγορία 
ασφαλιστικής διαμεσολάβησης που επιλέγει να εγ¬ 
γράφει. 

Η ιδιότητα του Ασφαλιστικού Υπαλλήλου είναι ασυμβί¬ 
βαστη με την ιδιότητα του Ασφαλιστικού Συμβούλου. 

Λ. Οι ασφαλιστικοί ή αντασφαλιστικοί διαμεσολαβη¬ 
τές, οι οποίοι διαγράφηκαν από το μητρώο του οικείου 
Επιμελητηρίου ή εγγράφονται για πρώτη φορά και δεν 
έχουν τα κεκτημένα δικαιώματα που αναφέρονται στο 
άρθρο 5 του π.δ. 190/2006, ως ισχύει, προκειμένου να 
εγγραφούν στο αρμόδιο Επιμελητήριο στις ειδικές κα¬ 
τηγορίες ασφαλιστικού πράκτορα συντονιστή ασφαλι¬ 
στικών συμβούλων ή μεσίτη ασφαλίσεων, θα πρέπει να 
προσκομίζουν, εκτός από τα παραπάνω αναφερόμενα 

αντίστοιχα πιστοποιητικά της κατηγορίας που εντάσσο¬ 
νται και βεβαίωση επιτυχίας εξετάσεων από την Τεχνική 
Επιτροπή Εκπαίδευσης και Εξετάσεων Διαμεσολαβού- 
ντων τόσο της ύλης που έχει καθορισθεί στους ασφα¬ 
λιστικούς συμβούλους όσο και αυτής που αναφέρεται 
στην ειδική κατηγορία που θα εγγραφούν. 

Αυτονόητο είναι ότι εφόσον οι διαγραφέντες έχουν 
επιτύχει τις εξετάσεις της Τεχνικής Επιτροπής και στην 
συγκεκριμένη ύλη που απαιτείται για την εγγραφή στο 
Επιμελητήριο δεν απαιτούνται νέες εξετάσεις για την 
επανεγγραφή τους. 

Μ. Η ύλη των εξετάσεων καθορίζεται από την Τε¬ 
χνική Επιτροπή Εκπαίδευσης και Εξετάσεων Διαμεσο- 
λαβούντων μετά από πρόταση των αρμοδίων φορέων 
διαμεσολάβησης. 

Ν. Η αποκλειστικότητα της άσκησης του επαγγέλμα¬ 
τος του ασφαλιστικού πράκτορα ή του μεσίτη ασφαλί¬ 
σεων καταργείται, σύμφωνα με το π.δ. 190/2006. 

Η ιδιότητα του ασφαλιστικού πράκτορα, του μεσίτη 
ασφαλίσεων του ασφαλιστικού συμβούλου και του συ¬ 
ντονιστή ασφαλιστικών συμβούλων, είναι ασυμβίβαστη 
με την ιδιότητα του γενικού διευθυντή ή διευθυντή ή 
εκπροσώπου ασφαλιστικής επιχείρησης. 

Η ιδιότητα του ασφαλιστικού πράκτορα είναι ασυμβί¬ 
βαστη με την ιδιότητα του μεσίτη ασφαλίσεων. 

Για την εγγραφή Δοκίμου Ασφαλιστικού Συμβού¬ 
λου στο αρμόδιο Επιμελητήριο, του οποίου η θητεία 
παραμένει ένα (1) εξάμηνο, δεν απαιτείται βεβαίωση 
εκπαιδευτικού κέντρου για την παρακολούθηση προ¬ 
γράμματος. 

Μεταβατικές διατάξεις 

Δίδεται προθεσμία εννέα (9) μηνών από την δημοσί¬ 
ευση της παρούσας για την εγγραφή ως συνδεδεμένων 
ασφαλιστικών διαμεσολαβητών στο αρμόδιο Επιμελη¬ 
τήριο των φυσικών ή νομικών προσώπων που η ασφαλι¬ 
στική διαμεσολάβηση είναι παρεπόμενη από την κύρια 
επαγγελματική δραστηριότητα, των τραπεζών καθώς 
και των ασφαλιστικών συνεταιρισμών που ασκούν την 
δραστηριότητα αυτή. 

ΚΥΡΩΣΕΙΣ 

Η παράβαση των υποχρεώσεων της απόφασης αυτής 
επισύρει τις κυρώσεις του άρθρου 9 του π.δ. 190/2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2007 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθμ. Φ.12.1/88446/Β3 (2) 

Τροποποίηση υπουργικής απόφασης κοστολόγησης Πα¬ 
νεπιστημιακών συγγραμμάτων για το ακαδημαϊκό 
έτος 2005-2006 ύστερα από ένσταση εκδότη επί της 
αρχικής τιμής κοστολόγησης που έγινε δεκτή. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23 του ν. 1268/1982 (ΦΕΚ 87/τ.Α/ 
16.7.1982) 

β) του άρθρου 3 του ν. 2174/1993 (ΦΕΚ 210/τ.Α/ 
22.12.1993) 


γ) του άρθρου 2 παράγραφος 3 του ν. 2233/1994 (ΦΕΚ 
141/τ. Α/31.8.1994) 

δ) του άρθρου 43 παράγραφος 9 του ν. 2413/1996 (ΦΕΚ 
124/τ. Α/17.6.1996) 

ε) του άρθρου 3 του ν. 2454/1996 (ΦΕΚ 7/τ.Α7 
17.6.1997) 

στ) του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα (π.δ. 63/2005 
(Α.98)) 

ζ) την υπ’ αριθμ. Φ.141 /Β3/1402/1984 (ΦΕΚ 159/τ.Β/ 
20.3.1984) υπουργικής απόφασης για την έκδοση και 
διακίνηση των διδακτικών βιβλίων των Α.Ε.Ι., όπως αυτή 
τροποποιήθηκε μεταγενέστερα και εφαρμόζεται μέχρι 
σήμερα. 

η) την υπ’ αριθμ. Φ.12.1 /Β3/5477/1993 (Φ.Ε.Κ. 951/Β/1993) 
υπουργική απόφαση 

θ) την υπ’ αριθμ. Φ.12.1/Β3/52/1995 (Φ.Ε.Κ. 3/Β/1995) 
υπουργική απόφαση 

ια) την υπ’ αριθμ. Φ.12.1/Β3/4111/1997 (Φ.Ε.Κ. 1010/Β/1997) 
κοινή υπουργική απόφαση 

ιβ) την υπ’ αριθμ. Φ.12.1/Β3/5708/1997 (ΦΕΚ 64/Β/1997) 
κοινή υπουργική απόφαση 

ι) την υπ’ αριθμ. Φ.12.1/Β3/1138/1996 (ΦΕΚ 210/Β/1996) 
κοινή υπουργική απόφαση 

ιγ) την υπ’ αριθμ. Φ.12.1/Β3/4984/1998 (ΦΕΚ 1102/Β/1998 
κοινή υπουργική απόφαση 

ιδ) την υπ’ αριθμ. Φ.12.1 /Β3/1432/2000 (ΦΕΚ 453/Β/2000) 
κοινή υπουργική απόφαση 

Ιε) την υπ’ αριθμ. Φ.12.1 /Β3/1307/2001 (ΦΕΚ 577/Β/2001) 
κοινή υπουργική απόφαση 

Ιστ) την υπ’ αριθμ. Φ.12.1 /Β3/2959/2001 (ΦΕΚ 1267/Β/2001) 
κοινή υπουργική απόφαση 

Ιζ) την υπ’ αριθμ. Φ.12.1/77716/Β3/2001 (ΦΕΚ 996/Β/2002) 
κοινή υπουργική απόφαση 

Ιη) την υπ’ αριθμ. Φ.12.1/80871/Β3/2003 (ΦΕΚ 1140/Β/2003) 
κοινή υπουργική απόφαση 

ιθ) την υπ’ αριθμ. Φ.12.1/99738/Β3/2004 (ΦΕΚ 1474/ 
Β/2004) κοινή υπουργική απόφαση 

κ) την υπ’ αριθμ. Φ.12.1 ./136362/Β3/2005 (Φ.Ε.Κ. 1792/ 
Β/2005) κοινή υπουργική απόφαση 

κα ) την υπ’ αριθμ. Φ.12.1/115511/Β3 (Φ.Ε.Κ. 1673/Β/2006) 
κοινή υπουργική απόφαση 

κβ) την υπ’ αριθμ. ΣΤ5/35235/04 (ΦΕΚ 583/Β/2004) 
υπουργική απόφαση: 

Μεταβίβαση δικαιώματος υπογραφής «Με εντολή 
Υπουργού» στο Γ ενικό Γ ραμματέα, στους Ειδικούς Γ ραμ- 
ματείς και στους Προϊσταμένους Γ ενικών Διευθύνσεων, 
Διευθύνσεων και Τμημάτων της ΚΎ. του ΥΠΕΠΘ όπως 
αυτή συμπληρώθηκε με την υπ’ αριθμ. 40256/ΣΤ5/2005 
(ΦΕΚ 547/Β/2005) όμοιά της. 

2. Το γεγονός ότι από την απόφαση αυτή δεν προ- 
καλείται πρόσθετη δαπάνη πέραν αυτής που έχει ήδη 
προβλεφθεί στην απόφαση της ανωτέρω παραγράφου 
1 εδάφιο (ιθ) του προοιμίου. 

3. Το υπ’ αριθμ. 38/2007 πρακτικό της επιτροπής κο¬ 
στολόγησης Πανεπιστημιακών συγγραμμάτων, αποφα¬ 
σίζουμε: 

ι. Τροποποιούμε τις παρακάτω υπουργικές αποφάσεις 
μόνο ως προς τη τιμή κοστολόγησης των παρακάτω 
αναφερομένων συγγραμμάτων, ύστερα από ένσταση εκ¬ 
δότη επί της αρχικής τιμής κοστολόγησης και σύμφωνα 
με το πρακτικό 38/2007 της επιτροπής κοστολόγησης 
πανεπιστημιακών συγγραμμάτων ως εξής: 

II. Εγκρίνουμε την πληρωμή των υπ’ αριθμ. I διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του 
διδάσκοντα περί του αριθμού των διατεθέντων αντι¬ 
τύπων , ή στην κατάσταση πληρωμής, ο Πρόεδρος του 
Τμήματος θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία 
του κεφ. I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστη¬ 
μιακές παραδόσεις που να καλύπτουν σε ικανοποιητικό 
βαθμό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 της υπ’ αριθμ. 
Φ.141 /Β3/14 02/1984 υπουργικής απόφασης όπως αυτή 
τροποποιήθηκε μεταγενέστερα και εφαρμόζεται σήμε¬ 
ρα, αυτή έγινε κατόπιν αιτιολογημένης απόφασης της 
Συνέλευσης Τομέα του οικείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2007 

Με εντολή Υπουργού 
Ο Γ ενικός Γ ραμματέας 
ΑΝΔΡΕΑΣ ΚΑΡΑΜΑΝΟΣ 

-♦- 

Αριθμ. 82146 (3) 

Κανονισμός Εσωτερικής Υπηρεσίας του Ειρηνοδικείου 
Πταισματοδικείου Βασιλικών. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Εχοντας υπόψη: 

1. Τις διατάξεις: 

α) του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 
4 του άρθρου 3 του ν. 2479/1997. 

β) του άρθρου 25 παρ. 3 περ. α του ν. 2812/2000 (Α' 
67). 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α'/1998. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β78.6.2004). 

4. Την υπ’ αριθμ. 93/2007 απόφαση της Ολομέλειας 
του Ειρηνοδικείου-Πταισματοδικείου Βασιλικών, απο¬ 
φασίζουμε: 

Τη δημοσίευση στην Εφημερίδα της Κυβέρνησης του 
Κανονισμού Εσωτερικής Υπηρεσίας του Ειρηνοδικεί- 
ου-Πταισματοδικείου Βασιλικών όπως καταρτίσθηκε με 
την υπ’ αριθμ. 43/2007 απόφαση της Ολομέλειας του 
Ειρηνοδικείου - Πταισματοδικείου Βασιλικών και η οποία 
έχει ως εξής: 


ΚΕΦΑΛΑΙΟ Α' - ΕΙΡΗΝΟΔΙΚΕΙΟ 

Άρθρο 1 

Το Ειρηνοδικείο Βασιλικών συνεδριάζει μέχρι σήμερα 
κάθε δεύτερη Τρίτη του μήνα για την εκδίκαση όλων 
των πολιτικών υποθέσεων για τις οποίες είναι αρμόδιο 
σύμφωνα με τις ισχύουσες διατάξεις του Κ.Πολ.Δ. και 
των ειδικών νόμων πλην αιτήσεων για λήψη ασφαλιστι¬ 
κών μέτρων. Εφεξής, εξαιτίας της χορηγήσεως δεύτερης 
οργανικής θέσης Ειρηνοδίκου στο Ειρηνοδικείο και της 
πληρώσεως αυτής θα συνεδριάζει κάθε δεύτερη και 
τρίτη Τρίτη του μήνα. Την δεύτερη Τρίτη θα εκδικάζει 
υποθέσεις εκούσιας διαδικασίας και την τρίτη Τρίτη τις 
υποθέσεις όλων των διαδικασιών πλην ασφαλιστικών 
μέτρων. Μετά την εκδίκαση των υποθέσεων της εκούσι¬ 
ας διαδικασίας που θα προσδιορισθούν μέχρι την λήξη 
της ισχύος του Νόμου περί επικυρώσεως ανωμάλων δι- 
καιοπραξιών θα προσδιορίζονται και θα εκδικάζονται και 
στις δύο δικάσιμους υποθέσεις όλων των διαδικασιών. 

Γ ια την εκδίκαση των αιτήσεων ασφαλιστικών μέτρων 
που υπάγονται στην αρμοδιότητα του συνεδριάζει την 
πρώτη και τέταρτη Τρίτη κάθε μήνα πλην των κατεπει- 
γουσών περιπτώσεων (αναστολή πλειστηριασμού κ.λ.π.) 
οι οποίες εκδικάζονται οποιαδήποτε εργάσιμη ημέρα ή 
και σε αργίες εάν υπάρχει κίνδυνος ή εξαιρετικά επεί¬ 
γουσα περίπτωση. 

Άρθρο 2 

Η συνεδρίαση για την εκδίκαση των πολιτικών υπο¬ 
θέσεων γίνεται στο ακροατήριο του Ειρηνοδικείου και 
αρχίζει την 10η πρωϊνή ώρα για όλες τις διαδικασίες 
λόγω της θέσης και της έδρας του Δικαστηρίου. 

Άρθρο 3 

Σε κάθε δικάσιμο προσδιορίζονται για εκδίκαση 35 
υποθέσεις τακτικής και ειδικών διαδικασιών οι οποίες 
μπορούν να αυξηθούν με απόφαση της διευθύνουσας 
το Δικαστήριο κατά ποσοστό 10% αν αυτό επιβάλλεται 
από τις συνθήκες. 

Επίσης στη δικάσιμο ασφαλιστικών μέτρων προσδι¬ 
ορίζονται για συζήτηση από 5 μέχρι 8 αιτήσεις ή και 
περισσότερες αν χρειασθεί. 

Άρθρο 4 

Τακτικές δικάσιμοι δεν ορίζονται: 

α) κατά την περίοδο των δικαστικών διακοπών (1η 
Ιουλίου έως 15 Σεπτεμβρίου), 

β) Στις οριζόμενες από το Νόμο ημέρες αργίας των 
Δημοσίων Υπηρεσιών, 

γ) Στην χρονική περίοδο από 20 Δεκεμβρίου κάθε 
έτους μέχρι 8 Ιανουάριου του επόμενου έτους, 

δ) Την μεγάλη εβδομάδα και την εβδομάδα της δια- 
καινησίμου 

ε) Από 15 Ιουνίου έως 30 Ιουνίου εκάστου έτους. 

Κατά την διάρκεια των δικαστικών διακοπών προσ¬ 
διορίζονται για εκδίκαση μόνο αιτήσεις ασφαλιστικών 
μέτρων και υποθέσεις τις οποίες ο Δικαστής που διευ¬ 
θύνει το Δικαστήριο χαρακτήρισε ως κατεπείγουσες, 
σύμφωνα με τα οριζόμενα στις διατάξεις του άρθρου 
27 του ισχύοντα Κώδικα Οργανισμού Δικαστηρίων και 
Κατάστασης Δικαστικών Λειτουργών. 

Οι δικάσιμοι που προσδιορίζονται για την εκδίκαση 
πολιτικών υποθέσεων που εξακολουθούν σύμφωνα με 
το Νόμο να δικάζονται από τα τμήματα και κατά την 

διάρκεια των δικαστικών διακοπών χωρίς να κηρυχθούν 
κατεπείγουσες, μπορούν κατά την κρίση του Ειρηνοδίκη 
να περιορισθούν από αυτόν σε αριθμό, εφόσον ο περιο¬ 
ρισμός αυτός δεν πρόκειται να προκαλέσει καθυστέρη¬ 
ση στην ορθή απονομή της δικαιοσύνης και εξυπηρετεί 
τις λειτουργικές ανάγκες του Ειρηνοδικείου. 

Άρθρο 5 

ΚΑΤΑΝΟΜΗ ΕΡΓΑΣΙΑΣ ΕΙΡΗΝΟΔΙΚΩΝ 

Σήμερα υπηρετεί στο Ειρηνοδικείο Βασιλικών μία Ει¬ 
ρηνοδίκης, Ευανθία Θεοδωρακοπούλου, που κατέχει 
οργανική θέση και από 16 Σεπτεμβρίου 2007, λόγω με- 
ταθέσεως της και πληρώσεως της δεύτερης οργανικής 
θέσης θα υπηρετούν δύο Ειρηνοδίκες. Η εκδίκαση των 
υποθέσεων καθώς και οι υπόλοιπες εργασίες αρμοδιό¬ 
τητας του Ειρηνοδίκη κατανέμονται ισομερώς μεταξύ 
των υπηρετούντων στο Ειρηνοδικείο Βασιλικών Θεσσα¬ 
λονίκης με πράξη που εκδίδει η διευθύνουσα Ειρηνοδί¬ 
κης. Ορίζεται υπηρεσία των Ειρηνοδικών ανά εβδομάδα. 
Ειδικότερα οι διοικητικές εργασίες του Ειρηνοδικείου 
εκτελούνται από την διευθύνουσα το Δικαστήριο δηλα¬ 
δή την αρχαιότερη Ειρηνοδίκη και μόνο σε περίπτωση 
κωλύματος αυτής ή της απουσίας της από τον κατά 
σειρά αρχαιότητας επόμενο Ειρηνοδίκη ο οποίος την 
αναπληρώνει. 

Αρθρο 6 

Στο Ειρηνοδικείο Βασιλικών κατά τον χρόνο που συ- 
ντάσσεται η παρούσα υπηρετούν 1 γραμματέας και μία 
δικαστική επιμελήτρια μεταξύ των οποίων κατανέμονται 
αναλόγως και με βάση την εμπειρία και την γνώση των 
αντικειμένων όλες οι εργασίες της γραμματείας του 
Ειρηνοδικείου Βασιλικών: α) η γραμματέας του Ειρηνο¬ 
δικείου παραλαμβάνει και καταθέτει αγωγές, αιτήσεις 
και ένδικα μέσα που ασκούνται στο Δικαστήριο αυτό κα¬ 
θώς και ένδικα μέσα κατά ποινικών αποφάσεων άλλων 
Δικαστηρίων και δηλώσεις τρίτων, χορηγεί απόγραφα 
και αποσπάσματα αποφάσεων σε δικηγόρους, εκδίδει 
και χορηγεί πιστοποιητικά, καταρτίζει και αποστέλλει 
τους πίνακες υπηρεσίας και στατιστικούς, συντάσσει τις 
ένορκες βεβαιώσεις που γίνονται μετά από κοινοποίηση, 
συμμετέχει στις ενέργειες δικαστικής συνδρομής (εξέ¬ 
ταση μαρτύρων κ.λ.π.) για Δικαστήρια του εξωτερικού, 
διεκπεραιώνει την αλληλογραφία με άλλες υπηρεσί¬ 
ες, ενημερώνει τα βιβλία πρωτοκόλλου και γενικά συ¬ 
ντάσσει εκθέσεις και έγγραφα που απαιτούνται για την 
πιστοποίηση γεγονότος (όρκιση πραγματογνώμονος, 
εκθέσεις εμφανίσεως και αναχωρήσεως προσωπικού 
κ.α.), β) συντάσσει όλες τις ένορκες βεβαιώσεις πλην 
εκείνων που προηγείται κοινοποίηση, ενημερώνει τα 
τηρούμενα στον παρόν Δικαστήριο βιβλία συνεταιρι¬ 
σμών και εκδίδει τα σχετικά με αυτούς πιστοποιητικά, 
παραλαμβάνει τις αιτήσεις για έκδοση διαταγών πλη¬ 
ρωμής, καταθέτει αυτές και χορηγεί αντίγραφά τους, 
διεκπεραιώνει τις υποθέσεις εγκρίσεως και χορηγήσεων 
εξόδων κηδείας και εκτελεί όλες τις εργασίες που έχουν 
σχέση με σφραγίσεις και αποσφραγίσεις πτωχευτικών 
περιουσιών και κατοικιών θανόντων (σύνταξη εκθέσε¬ 
ων, επίθεση σφραγίδων κ.λ.π.). Συντάσσει εκθέσεις βε¬ 
βαιώσεων για τις επιθεωρήσεις βιβλιαρίων Δικαστικών 
Επιμελητών και εκτελεί κάθε γραμματειακή εργασία 
που έχει σχέση με την επιθεώρηση ληξιαρχείων, γ) συμ¬ 
μετέχει στις συνεδριάσεις των υποθέσεων όλων των 


διαδικασιών και εκτελεί όλες τις αναλογούσες στον 
γραμματέα της έδρας διαδικασίες (σύνταξη πρακτικών, 
ενημέρωση βιβλίων πρακτικών συμβιβασμού, αναβολών 
κ.λ.π.), ενημερώνει τα τηρούμενα πινάκια των υποθέσε¬ 
ων, συντάσσει εκθέματα των συζητημένων υποθέσεων, 
ενημερώνει τα βιβλία δημοσιεύσεων για τις εκδιδόμενες 
από τους Ειρηνοδίκες αποφάσεις καθώς και τα βιβλία 
αγωγών για το αποτέλεσμά τους, καθαρογράφουν στον 
υπολογιστή τις δημοσιευόμενες αποφάσεις καθώς και 
τα έγγραφα που πρόκειται να αποσταλούν σε άλλες 
υπηρεσίες, επικυρώνει τα χορηγούμενα σε τρίτους αντί¬ 
γραφα (αποφάσεων κ.λ.π.), δ) συντάσσει τις μισθοδοτι- 
κές καταστάσεις, εκείνες της δαπάνης καθαριότητας, 
ενημερώνει τα βιβλία μισθοδοσίας και εκδίδει τις σχε¬ 
τικές με αυτό βεβαιώσεις καθοδηγούμενη γί αυτό από 
τον εκκαθαριστή της υπηρεσίας, ε) διεκπεραιώνει όλες 
τις απαιτούμενες εργασίες που έχουν σχέση με την 
έγκριση πιστώσεων για γραφική ύλη και άλλες αγορές 
και με την διαχείριση των εν λόγω πιστώσεων (υποβολή 
αιτήσεων και προσφορών κ.λ.π.). Σε περίπτωση τοποθε- 
τήσεως και 2ου γραμματέα στο Ειρηνοδικείο Βασιλικών 
η κατανομή εργασίας αυτών θα γίνεται με πράξη της 
διευθύνουσας το Ειρηνοδικείο Βασιλικών Ειρηνοδίκη. 
Σε περίπτωση κωλύματος ή απουσίας γραμματέα, την 
ανατιθέμενη σ’ αυτόν υπηρεσία και γενικά εργασία 
εκτελεί ο γραμματέας που θα ορισθεί με πράξη του 
Προϊσταμένου του Πρωτοδικείου Θεσσαλονίκης μετά 
από σχετικό αίτημα, στ) η δικαστική επιμελήτρια έχει 
την ευθύνη τακτοποίησης των δικογραφιών και επιστρο¬ 
φής σχετικών αυτών στους δικαιούχους, την έρευνα 
και τακτοποίηση του αρχείου, την αρχειοθέτηση των 
επιδιδόμενων στις Ειρηνοδίκες εκθέσεων και προγραμ¬ 
μάτων των δικαστικών επιμελητών και την ενημέρωση 
των σχετικών βιβλίων που τηρούνται στο Δικαστήριο, 
ενεργεί όλες τις επιδόσεις, τις εργασίες ταχυδρομείου 
και όλες τις εξωτερικές εργασίες (διακίνηση μισθοδο- 
τικών καταστάσεων εγγράφων προς και από δημόσιες 
υπηρεσίες και Δικαστήρια, αγορές γραφικής ύλης κ.λ.π., 
χειρίζεται το φωτοτυπικό μηχάνημα και τον υπολογι¬ 
στή, καθαρογράφει αποφάσεις και εκτελεί οποιαδήποτε 
βοηθητική εργασία της ανατεθεί από Ειρηνοδίκη ή την 
προϊσταμένη της γραμματείας μέσα στα πλαίσια των 
αρμοδιοτήτων της. 

Αρθρο 7 

Σε περίπτωση κωλύματος ή απουσίας οποιουδήπο- 
τε Ειρηνοδίκη ή γραμματέα, την ανατιθέμενη σ’ αυτόν 
υπηρεσία και γενικά εργασία εκτελεί ο Ειρηνοδίκης για 
τον Ειρηνοδίκη ή γραμματέας που θα ορισθεί με πράξη 
του Προϊσταμένου του Πρωτοδικείου Θεσσαλονίκης 
μετά από σχετικό αίτημα. Τον αναπληρωτή Ειρηνοδίκη 
ή γραμματέα ορίζει ο Προϊστάμενος Ειρηνοδίκης. 

ΚΕΦΑΛΑΙΟ Β - ΠΤΑΙΣΜΑΤΟΔΙΚΕΙΟ 
Αρθρο 8 - ΠΤΑΙΣΜΑΤΑ 

Το Ειρηνοδικείο, το οποίο παράλληλα λειτουργεί και 
ως Πταισματοδικείο με τους ίδιους Ειρηνοδίκες και 
υπαλλήλους, δικάζει αστυνομικά, αγροτικά και δασικά 
πταίσματα. Συνεδριάζει στην έδρα του την τελευταία 
Τετάρτη κάθε δεύτερου μήνα, και στην μεταβατική έδρα 
της Ν. Καλλικράτειας την δεύτερη Πέμπτη κάθε δεύ¬ 
τερου μήνα. 

Αρθρο 9 - ΠΡΟΑΝΑΚΡΙΣΗ 

Η προανάκριση και η προκαταρκτική εξέταση διε- 
νεργείται κάθε εργάσιμη ημέρα, από τον υπηρετούντο 
Ειρηνοδίκη. 

Άρθρο 10 

Δικάσιμοι ποινικού τμήματος δεν ορίζονται: 
α) κατά την περίοδο των δικαστικών διακοπών (1η 
Ιουλίου έως 15 Σεπτεμβρίου), 
β) Στις οριζόμενες από το Νόμο ημέρες αργίας των 
Δημοσίων Υπηρεσιών, 

γ) Στην χρονική περίοδο από 20 Δεκεμβρίου κάθε 
έτους μέχρι 8 Ιανουάριου του επόμενου έτους, 
δ) Την μεγάλη εβδομάδα και την εβδομάδα της δια- 
καινησίμου, 

ε) Από 15 Ιουνίου έως 30 Ιουνίου εκάστου έτους. 

Αρθρο 11 

Κατά την περίοδο των δικαστικών διακοπών διενερ- 
γείται μόνο η προανάκριση με εξαίρεση τον μήνα Αύγου¬ 


στο κατά τον οποίο διενεργούνται μόνο κατεπείγουσες 
παραγγελίες. 

Αρθρο 12 

Η ισχύς του παρόντος αρχίζει από την επόμενη της 
έγκρισής του από τον Υπουργό Δικαιοσύνης. 

Βασιλικά 19 Ιουνίου 2007 
Η Ειρηνοδίκης - Πταισματοδίκης 
Ευανθία Θεοδωρακοπούλου 
Η Γραμματέας 
Ευμορφία Τζίκα 
Η Δικαστική Επιμελήτρια 
Αλίκη Παπαδοπούλου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2007 
Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

